1747 m.

1747 m. buvo nekeliamieji metai, prasidedantys sekmadienį pagal Grigaliaus kalendorių.

Lietuvoje

Įvykiai 
Nedatuoti
 Pilypas Ruigys išleido žodyną su planetų, žvaigždynų ir dangaus reiškinių lietuviškais pavadinimais.

Gimtadieniai 
 Sausio 6 d. – Konstancija Benislavska, poetė (m. 1806 m.).
 Lapkričio 25 d. – Tadeušas Kundzičius, SJ, Lietuvos vyskupas, jėzuitas, matematikas, laisvųjų menų ir filosofijos daktaras (m. 1829 m.).

Nedatuota

 Pranciškus Bukota, Abiejų Tautų respublikos (ATR) diplomatas (m. 1797 m.).

Mirtys 
 Balandžio 18 d. – Vladislovas Daukša, mokyklinių dramų autorius, panegirikų eiliuotojas (g. 1677 m.).
 Lapkričio 17 d. – Fabijonas Ulrichas Glazeris, lietuvių raštijos darbuotojas (g. 1688 m.).

Pasaulyje

Ilgalaikiai įvykiai 

 1747-1920 – pradėjo egzistavimą Bucharos emyratas, Vidurinės Azijos valstybė su sostine Buchara.

Įvykiai 
 Birželio 9 d. – Japoniją pradėjo valdyti imperatorius Momodzono ir valdė iki 1762 m.
Nedatuoti
 Puštūnų genčių taryboje šalia Kandaharo karaliumi (šachu) išrinktas Achmadas Duranis iš abdalių Zadozajų klano. Įsteigta Duranių imperija, vėliau peraugusi į dabartinį Afganistaną.
 Džeimsas Lindas moksliškai pagrindė skorbuto priežastis. Laivo įgulai duodamas citrinų sulčių, kuriose yra vitamino C, įrodė, kad tai padeda išvengti ligos.

Gimtadieniai 
 Gegužės 5 d. – Leopoldas II, Šventosios Romos imperijos imperatorius 1790–1792 m (m. 1792 m.).
 Rugpjūčio 21 d. – Franz Paula von Schrank, vokiečių botanikas ir entomologas. Jėzuitų ordino narys. Pirmasis Miuncheno botanikos sodų direktorius (1809–1832 m.) (m. 1835 m.).

Nuorodos 

1747 m.